BASES REGULADORAS PARA A OBTENCIÓN DA CATEGORÍA DE DEPORTISTA DE ALTO NIVEL (DEPO-DAN) E DEPORTISTA PROMESA (DEPO-PROMESA) DA PROVINCIA DE PONTEVEDRA E DOS PROGRAMAS DE BENEFICIOS DIRIXIDOS A ESTAS PERSOAS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 04/12/2018)

A Presidencia, mediante Resolución Presidencial núm.2018023147, de 30 de novembro de 2018, aprobou as seguintes bases: Esta convocatoria ten por obxecto establecer as bases polas que se regula a cualificación das e dos deportistas que compiten de maneira individual ou por parellas para o seu recoñecemento como deportistas de alto nivel (DEPO-DAN) ou deportista promesa (DEPO-PROMESA) da provincia de Pontevedra, así como a regulamentación das axudas e beneficios establecidos pola Deputación Provincial de Pontevedra para estas persoas. Para os efectos destas bases considérase deporte de carácter individual todo aquel que, segundo a súa regulamentación, é practicado por unha ou dúas persoas deportistas como máximo. Neste sentido, o deporte de alto nivel refírese ao estadio no que se integran as e os deportistas que participan, ou teñen como obxectivo participar, nas competicións e actividades do máximo nivel organizadas ou recoñecidas polas federacións deportivas, nacionais e internacionais, considerando devandita práctica deportiva de interese para a provincia de Pontevedra, pola súa función representativa e de proxección nacional e internacional. Por iso, a Deputación Provincial, ao abeiro do seu plan estratéxico, quere crear unha imaxe de marca provincial para fomentar e recoñecer as e os deportistas que compiten de maneira individual ou por parellas, coa aprobación dunha liña de axudas que completa as xa existentes para as entidades deportivas. Para obter a condición de DEPO-DAN cómpre: a) Levar polo menos desde o 1 de xaneiro de 2018 empadroada ou empadroado na provincia de Pontevedra ou ter nacido nela e ter certo sentido de permanencia b) Ter máis de 16 anos de idade c) Acreditar estar en posesión da cualificación de deportista de alto nivel autonómico ou estatal na última lista publicada antes da publicación destas bases d) Competir nunha modalidade de maneira individual ou por parellas e) Estar en posesión dunha licenza deportiva vixente expedida por unha federación deportiva galega dunha modalidade olímpica, paralímpica ou de proxección internacional notoria no ano 2018 f) Non estar cumprindo sanción disciplinaria deportiva firme de carácter moi grave, ou sanción administrativa firme en materia deportiva de carácter grave ou moi grave, no momento da solicitude de recoñecemento nin durante o goce dos beneficios derivados Para obter a condición de DEPO-PROMESA cómpre: a) Levar polo menos desde o 1 de xaneiro de 2018 empadroada ou empadroado na provincia de Pontevedra ou ter nacido nela e ter certo sentido de permanencia b) Ter entre 12 e 16 anos cumpridos con data límite do 31 de decembro de 2018 c) Competir nunha modalidade de maneira individual ou por parellas d) Estar en posesión dunha licenza deportiva vixente expedida por unha federación deportiva galega dunha modalidade olímpica, paralímpica ou de proxección internacional notoria no ano 2018 e) Non estar cumprindo sanción disciplinaria deportiva firme de carácter moi grave, ou sanción administrativa firme en materia deportiva de carácter grave ou moi grave, no momento da solicitude de recoñecemento nin durante o goce dos beneficios derivados f) Acreditar o nivel esixido pola Deputación de Pontevedra en base aos criterios de valoración que se establecen nesta convocatoria g) Non estar inmersa ou inmerso en ningún dos supostos de incapacidade ou incompatibilidade para a percepción de axudas ou subvencións públicas nin nalgunha das prohibicións para percibir subvencións recollidas na lei As solicitudes deberán realizarse a través do formulario normalizado dispoñible na Sede electrónica da Deputación de Pontevedra, https://sede.depo. gal. Opcionalmente, tamén poderán ser presentadas as solicitudes presencialmente en calquera dos lugares e rexistros establecidos na normativa reguladora do procedemento administrativo común. Para a presentación das solicitudes, a sede electrónica da Deputación de Pontevedra admite os certificados electrónicos do sistema Cl@ve que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluíndo o DNI-e). O prazo de presentación das solicitudes será de vinte (20) días, contados a partir do día seguinte ao da publicación desta orde no Boletín Oficial da Provincia de Pontevedra (BOPPO). Se o último día do prazo é inhábil, entenderase prorrogado ao primeiro día hábil seguinte. Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: En caso de que as persoas interesadas se opoñan ás devanditas consultas deberán indicalo no cadro correspondente habilitado no formulario de inicio e achegar os documentos correspondentes. Excepcionalmente, en caso de que algunha circunstancia imposibilitase a obtención dos citados datos poderase solicitar ás persoas interesadas a presentación dos documentos correspondentes. As persoas interesadas deberán achegar coa solicitude a seguinte documentación: A documentación complementaria presentarase preferiblemente por vía electrónica. As persoas interesadas responsabilizaranse da veracidade dos documentos que presenten. Excepcionalmente, a Deputación de Pontevedra poderá requirir a mostra do documento orixinal para o cotexo da copia electrónica presentada. En caso de que algún dos documentos que se van presentar de forma electrónica superase os tamaños máximos establecidos ou tivera un formato non admitido pola sede electrónica da Deputación de Pontevedra, permitirase a presentación deste de forma presencial dentro dos prazos previstos. Non será necesario achegar os documentos que xa foran presentados anteriormente. Para estes efectos, a persoa interesada deberá indicar en que momento e ante que órgano administrativo presentou os documentos. Nos supostos de imposibilidade material de obter o documento, o órgano competente poderá requirirlle á persoa interesada a súa presentación ou, no seu defecto, a acreditación por outros medios dos requisitos aos que se refire o documento, con anterioridade á formulación da proposta de resolución. Todos os trámites administrativos que as persoas interesadas deban realizar durante a tramitación deste procedemento realizaranse preferiblemente por medios electrónicos a través do modelo “Instancia xenérica” dispoñible na sede electrónica da Deputación de Pontevedra (https://sede.depo. gal) ou presencialmente en calquera dos lugares e rexistros establecidos na normativa reguladora do procedemento administrativo común. Se a solicitude non reúne os datos esixidos na convocatoria ou calquera dos previstos no artigo 66 da LPACAP requiriráselle á persoa interesada, de conformidade co establecido no artigo 68 desta, para que nun prazo de 10 días hábiles emende as faltas ou presente os documentos preceptivos indicándolle que, en caso de non facelo, se desistirá da súa solicitude, que se arquivará sen máis trámites. Publicaranse no BOPPO, de conformidade co establecido no artigo 45 da Lei 39/2015, de 1 de outubro, do procedemento administrativo común das administracións públicas, a resolución que pon fin ao procedemento. Así mesmo, será igualmente obxecto de publicidade a través da páxina web da Deputación de Pontevedra. O procedemento para o recoñecemento da condición de DEPO-DAN e DEPO-PROMESA levarase a cabo por solicitude da persoa interesada. As solicitudes formalizaranse segundo o previsto no punto 4 destas bases. As solicitudes presentadas serán examinadas pola Comisión de avaliación, que realizará de oficio todas as actuacións que estime necesarias para a súa determinación, coñecemento e comprobación dos datos en virtude dos cales debe formularse a proposta de resolución. A composición da Comisión de avaliación estará formada por: Serán funcións da Comisión de valoración: a) Avaliar as solicitudes presentadas e a documentación achegada polas entidades solicitantes b) Efectuar as propostas de concesión de axudas elevándoas ao órgano instrutor para que efectúe a resolución definitiva Considéranse DEPO-DAN as e os deportistas que están recoñecidos como deportistas de alto nivel pola Secretaría Xeral para o Deporte da Xunta de Galicia ou polo Consello Superior de Deportes na última lista publicada antes da publicación destas bases. Considéranse DEPO-PROMESA as e os deportistas que, non figurando no nivel anterior, sexan susceptibles de próxima incorporación, ben polas súas posibilidades de proxección futura a curto ou medio prazo, ou ben polo seu nivel actual de rendemento próximo a este. Para acadar a condición de DEPO-PROMESA deberá obter un mínimo de 25 puntos dos seguintes criterios: 1) Por resultados deportivos obtidos pola ou polo solicitante en competicións ou actividades oficiais que se detallan na táboa 1 nos anos 2017 e 2018, así como calquera outro aspecto que poida resultar relevante en atención ao fin perseguido. Só se terá en conta o mellor resultado acadado 1. Categoría absoluta: é a categoría de idade na que se desenvolva a competición deportiva de máis alto nivel da modalidade deportiva 2. Categorías previas á absoluta: son aquelas categorías de idade que están por debaixo da categoría absoluta nas que participan deportistas de idade temperá que se consideran deportistas promesa con expectativas de chegar ao deporte de alto nivel 1. Campionato do mundo: serán valoradas as competicións do máis alto nivel deportivo en todo o mundo, normalmente campionatos do mundo da modalidade/especialidade, que outorguen a designación oficial de campioas ou campións do mundo 2. Campionato de Europa: serán valoradas as competicións dos campionatos de Europa da modalidade/especialidade que outorguen a designación oficial de campioas ou campións de Europa 3. Campionato de España: serán valoradas as competicións do máis alto nivel deportivo no Estado español, normalmente campionatos de España da modalidade/especialidade, que outorguen a designación oficial de campioas ou campións de España 4. Competición internacional: serán valoradas as competicións de carácter internacional que se ben non son as que designan de forma oficial ás campioas ou aos campións de Europa/mundo da modalidade/especialidade, si están incluídas no calendario internacional como probas de alto nivel deportivo europeo ou mundial, tendo a consideración e o recoñecemento internacionais acreditados Mínimo de participación por proba: campionato do mundo: 15 participantes e 8 países. Campionato de Europa: 10 participantes e 5 países. Estarán eximidos deste requisito os resultados acadados en probas femininas e en probas paralímpicas masculinas ou femininas, por contar normalmente cunha menor participación. Tamén o estarán aquelas ou aqueles deportistas que, en máis de 2 campionatos, obtiveran posicións que cumpran o criterio deportivo, pero non o número mínimo de participantes. Nos deportes nos que exista unha fase previa de clasificación para o campionato, tamén se computarán as e os participantes en dita fase.2) Por ser convocado no ano 2018 pola selección nacional correspondente á súa modalidade, 10 puntos 3) Por estar ranqueado nos primeiros postos da súa modalidade e categoría no momento de presentación das solicitudes, que se detalla na táboa 2 A condición de DEPO-DAN e DEPO-PROMESA, así como os beneficios inherentes a esta, perderase por calquera das seguintes causas: a) Automaticamente, polo transcurso de 2 anos desde a publicación da condición de DEPO-DAN e DEPO-PROMESA ou pola publicación dun novo listado por parte da Deputación b) Por motivos disciplinares ou de sanción indicados nestas bases O recoñecemento da condición de DEPO-DAN e DEPO-PROMESA implica poder recibir unha das bolsas que se concedan con arranxo a esta finalidade. Estas servirán para axudar ás e aos deportistas da provincia de Pontevedra á consecución dos logros que lles permitan conseguir a súa participación nunha competición de notoriedade internacional e así promocionar a provincia de Pontevedra a nivel internacional. As persoas catalogadas como DEPO-DAN e DEPO-PROMESA deberán cumprir e aceptar todas as estipulacións establecidas nestas bases e comprométense a colaborar coa Deputación na promoción do deporte e da actividade física na provincia. Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que a persoa interesada declare na súa solicitude para comprobar a exactitude destes e levar a cabo todas as actuacións administrativas que, no seu caso, se deriven. A lexitimación para o tratamento dos datos baséase no cumprimento dunha tarefa de interese público ou o exercicio de poderes públicos segundo as normas de rango legal recollidas no apartado “Normativa aplicable” dispoñible na ficha do procedemento en https://sede.depo. gal. Os datos persoais obtidos neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia. As persoas interesadas poderán acceder, rectificar e suprimir os seus datos, así como exercitar outros dereitos ou revogar o consentimento segundo o previsto en https://depo.gal/proteccion-de-datos/exercicio-de-dereitos.